Diari Oficial de la Generalitat Valenciana


Sumari del DOGV 9808, del 13-03-2024 (2024/2267)

ACORD de 12 de març de 2024, del Consell, pel qual s'autoritza la incorporació de crèdits de l'exercici 2023 a 2024, procedents del Pla de recuperació, transformació i resiliència finançat pel Mecanisme europeu de recuperació i resiliència, per import total d'7.826.181.504,09 euros.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9808

Data del DOGV
:   13-03-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/2267


Data del document
:   12-03-2024

Organisme emissor
:   Conselleria d'Hisenda, Economia i Administració Pública

Tipus de document
:   Acord

Correcció d'errades

 Descriptors 

:   * Conselleria d'Hisenda, Economia i Administració Pública

ACORD de 12 de març de 2024, del Consell, pel qual s'autoritza la incorporació de crèdits de l'exercici 2023 a 2024, procedents del Pla de recuperació, transformació i resiliència finançat pel Mecanisme europeu de recuperació i resiliència, per import total d'8.694.622.231,09 euros. [2024/2267]  
El Decret llei 6/2021, d'1 d'abril, del Consell, de mesures urgents en matèria economicoadministrativa per a l'execució d'actuacions finançades per instruments europeus per a donar suport a la recuperació de la crisi conseqüència de la Covid-19, en l'article 21, establix que als efectes previstos en l'article 45 de la Llei 1/2015, els romanents dels crèdits associats al Mecanisme de recuperació i resiliència podran incorporar-se a l'exercici següent, i el seu termini d'aplicació s'estendrà fins a la finalització del termini de realització de les actuacions finançades d'acord amb el seu marc regulador, i en tot cas no podrà excedir de l'exercici 2026.  
Per això, en aplicació del que es preveu en l'article 45 de la Llei 1/2015, d'hisenda pública, sector públic instrumental i subvencions, en relació amb les incorporacions al pressupost dels crèdits que, en finalitzar l'exercici anterior, no estiguen vinculats al compliment de les obligacions ja reconegudes i siguen finançats amb ingressos afectats a la realització d'actuacions determinades, i una vegada aprovada la liquidació del pressupost de la Generalitat corresponent a l'exercici 2023, pertoca la incorporació d'aquells saldos vinculats als recursos transferits per l'Administració de l'Estat del Mecanisme de recuperació i resiliència, regulat pel Reial decret llei 36/2020, de 30 de desembre, pel qual s'aproven mesures urgents per a la modernització de l'Administració pública i per a l'execució del Pla de recuperació, transformació i resiliència, i desenvolupat per la Generalitat pel Decret llei 6/2021, que ascendixen en conjunt a 9.772.962.708,09 euros. De l'esmentat import, 2.840.768.855,21 euros es financen amb càrrec al romanent de tresoreria afectat que consta en la liquidació, i 17.393.706,88 euros amb càrrec a baixes en altres partides d'operacions no financeres, en els termes del que s'establix en l'article 45.2 de la Llei 1/2015 d'Hisenda pública, sector públic instrumental i subvencions.  
  
En conseqüència, vista la liquidació de l'exercici 2023 elaborada per la Intervenció General de la Generalitat, i en virtut del que es disposa en els articles 21 i 23 de la Llei 8/2023, de 27 de desembre, de pressupostos de la Generalitat per a l'exercici 2024, i en l'article 21 del Decret llei 6/2021 del Consell, a proposta de la Conselleria d'Hisenda, Economia i Administració Pública, el Consell  
  
ACORDA  
  
Primer  
Autoritzar la incorporació a l'estat de despeses del pressupost de 2024, dels crèdits dotats per al Pla de recuperació, transformació i resiliència finançat pel Mecanisme europeu de recuperació i resiliència, que no han arribat a la fase d'obligació al tancament de l'exercici 2023, per un import total d'9.934.035.011,09 euros, amb el detall reflectit en l'annex adjunt.  
  
Segon  
Autoritzar un augment del pressupost d'ingressos en l'aplicació B92016917OP37689 I.870.00, Romanent de tresoreria per a la incorporació de romanents, per import d'8.768.544.491, 21 euros.  
  
Tercer  
Autoritzar una minoració de crèdit en les aplicacions de despeses i pels imports que es detallen a continuació:  
  
Aplicació Import  
B24652091QH26957 G.121F00.6 DI380 4.000.000,00  
V38216434CC64516 G.121F00.6 QI380 1.000.000,00  
M33938662DB48845 G.121G00.6 QI380 2.000.000,00  
G83695510AI31616 G.612F00.2 83.150.891,88  
Total 32.257.894,88  
  
  
  
València, 12 de març de 2024  
  
La consellera secretària,  
SUSANA CAMARERO BENÍTEZ